Escher Déierepark

Den Escher Déierepark ass en Zoo um Gaalgebierg zu Esch-Uelzecht.

 Beschreiwung a Geschicht 

En existéiert zënter 1962 an huet eng Fläch vun 2 Hektar.De Park op petitfute.comjeanette.lu: Escher Déierepark : une sortie estivale gratuite pour toute la famille! (15. Juli 2021) D'Entrée ass gratis.

2023 waren do ronn 25 Déierenaarten ze gesinn, dorënner Réi, Geessen a Geessebéck, Huesen, Gänsen, Pohunnen a Wäschbieren. D'Visiteure kënnen den Déiere speziellt Fudder ginn, dat an engem Fudderautomat disponibel ass.

Zum Escher Déierepark zielen och e pedagogesche Bauerenhaff, de "Bamhauscafé" an d'"Escher Bamhaiser", déi ee fir eng Nuecht oder e Weekend loune kann.

Fir de Café a fir d'Bamhaiser mat den Zëmmeren, an deene Plaz fir véier bis sechs Leit ass, huet d'Stad Esch ronn 1,5 Milliounen Euro investéiert. Si goufen 2018 ageweit.paperjam.lu: Une nuit dans les arbres, entre biches et chèvres vun der Mathilde Obert (31. August 2020) Bei de Luxembourg Tourism Awards vum Tourismusministère goufen d'Escher Bamhaiser an der Kategorie "Gîte, Bed&Breakfast, Auberge de jeunesse" an den Escher Déierepark an der Kategorie "Service touristique" ausgezeechent.meco.gouvernement.lu: Lex Delles a remis les "Luxembourg Tourism Awards" (15. Oktober 2021)

 Biller 

Kuckt och
 Stadpark vun Esch-Uelzecht
 Märchepark Beetebuerg

 Um Spaweck 

 deierepark.esch.lu, d'Websäit vum Déierepark.

Kategorie:Déiereparken
Kategorie:Esch-Uelzecht